Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: 
Paragraph Index: 347

1. A Szerzõdõ Államok illetékes hatóságai tájékoztatni fogják egymást az Egyezmény vagy a Szerzõdõ Államok belsõ jogszabályai rendelkezéseinek végrehajtásához szükséges információkról a Szerzõdõ Államok, illetve helyi hatóságaik által kivetett, bármilyen fajtájú vagy megnevezésû adóra vonatkozóan, amennyiben az ezek alapján való adóztatás nem ellentétes az Egyezménnyel. A kölcsönös tájékoztatást az 1. és a 2. Cikk nem korlátozza. A Szerzõdõ Államnak az így kapott tájékoztatást ugyanúgy titokként kell kezelnie, mint az ennek az államnak a saját belsõ jogszabályai alapján megszerzett információkat és csak olyan személyek vagy hatóságok (beleértve a bíróságokat és a közigazgatási szerveket) részére szabad felfednie, amelyek az elsõ mondatban említett adók megállapításával vagy beszedésével, azok tekintetében az érvényesítéssel vagy a bûnüldözéssel vagy az azokkal kapcsolatos jogorvoslat elbírálásával foglalkoznak. Ezek a személyek vagy hatóságok a tájékoztatást csak ilyen célokra használhatják fel. Nyilvános bírósági tárgyalásokon vagy bírósági határozatokban a tájékoztatást nyilvánosságra hozhatják.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes